Улахуэм къыщIэкIыр нэхъыбэ мэхъу
2013 гъэм и япэ илъэс ныкъуэм республикэм ику иту лэжьапщIэу сом 17293-рэ щатащ, нэгъуэщIу жыпIэмэ илъэс кIуам и апхуэдэ лъэхъэнэм елъытауэ процент 15,4-кIэ хэхъуащ. Хьэпшыпхэмрэ ерыскъыпхъэхэмри а зэманым къриубыдэу нэхъ лъапIэ зэрыхъуар къэплъытэмэ, цIыхум иджы ику иту къыIэрыхьэ улахуэм проценти 5,9-кIэ нэхъыбэ къыщIокI.
КъБР-м Экономикэ зыужьыныгъэмкIэ и министерствэм къызэритымкIэ, а лъэхъэнэ дыдэм къриубыдэу цIыхухэм пщIэкIэ Iуэхутхьэбзэу хуащIащ сом мелард 11,45-рэ и уасэ (нэгъабэ елъытауэ проценти 105,4-рэ).
